
ELŐTERJESZTÉS

Nagymaros Város Önkormányzata Képviselő-testületének 

2026. szeptember 9.-i rendkívüli, nyílt ülésére 

„A Magyar utcai bölcsőde udvarán fedett terasz létrehozása” című projekt kivitelezése során felmerült pótmunka és többletmunka elvégzéséhez szükséges többletforrás biztosítására
Tisztelt képviselő-testület!

I.A tárgyalandó témakör tárgyilagos és tényszerű bemutatása, az előterjesztés előzményei:

I.1. A Képviselő Testület határozattal döntött tárgyi beruházási projekt megvalósításáról, a kivitelezéssel a HÓD Kft.-t bízta meg.
A kivitelezési munkák az eredeti vállalkozási szerződésben foglalt műszaki tartalomnak megfelelően elkészültek, a műszaki átadás-átvételre ugyanakkor még nem került sor. Az átadás-átvételt megelőzően a beruházás műszaki tartalmának véglegesítése során olyan munkák elvégzésének szükségessége merült fel, amelyek az eredeti költségvetésben nem, illetve az eredeti mennyiségekhez képest eltérő mennyiségben szerepelnek.

I.2. A felmerült munkák az alábbiak:

1. Pótmunka:
Az 1. számú melléklet szerinti költségvetésben részletezett pótmunka díja bruttó 1 193 712 Ft.

2. Többletmunka:
A 2. számú melléklet szerinti költségvetésben részletezett többletmunka díja bruttó 1 006 230 Ft.

A pótmunka és a többletmunka együttes költsége: bruttó 2 199 942 Ft.
A többletforrás biztosítása a beruházás műszaki tartalmának teljes körű lezárása, valamint a műszaki átadás-átvétel szabályszerű lebonyolítása érdekében szükséges.

I.3. A munkák elvégzéséhez szükséges többletforrás az Önkormányzat 2026. évi költségvetésében a tartalékkeret terhére biztosítható.
II. DÖNTÉST IGÉNYLŐ TÁRGYKÖR: 

Fentiek alapján kérem a Tisztelt Képviselő-testületet, hogy a bölcsődei terasz kialakítása során felmerült pót- és többletmunka elvégzéséhez szükséges többletforrás biztosításáról dönteni szíveskedjen.

Kérem a Tisztelt Képviselő-testületet, hogy a mellékelt határozati javaslatot elfogadni szíveskedjen.

Petrovics László
          Polgármester
1. sz. melléklet: Költségvetés - Bölcsőde terasz építése, pótmunkák
2. sz. melléklet: Költségvetés - Bölcsőde terasz építése, többletmunkák

Határozati javaslat
Nagymaros Város Önkormányzata

 Képviselő-testületének

 __/2026. (IX.) határozata
„A Magyar utcai bölcsőde udvarán fedett terasz létrehozása” című projekt kivitelezése során felmerült pótmunka és többletmunka elvégzéséhez szükséges többletforrás biztosításáról
Nagymaros Város Önkormányzatának Képviselő-testülete úgy határoz, hogy „A Magyar utcai bölcsőde udvarán fedett terasz létrehozása” című projekt kialakítása során felmerült, a jelen határozat 1. számú melléklete szerinti pótmunka bruttó 1 193 712 Ft összegű, valamint a jelen határozat 2. számú melléklete szerinti többletmunka bruttó 1 006 230 Ft összegű költségének finanszírozásához szükséges, összesen bruttó 2 199 942 Ft többletforrást biztosít.
1. A Képviselő-testület a szükséges többletforrást Nagymaros Város Önkormányzatának 2026. évi költségvetésében rendelkezésre álló tartalékkeret terhére biztosítja.
2. A Képviselő-testület felhatalmazza Nagymaros Város Önkormányzat Polgármesterét a pót- és többletmunka elvégzéséhez szükséges szerződésmódosítás aláírására.

Határidő: azonnal

Felelős: Petrovics László polgármester

Petrovics László s.k.

